# data[].attributes.body
Gud gav Moses De ti Bud på to stentavler.

”Hvordan overholder vi vores aftaler med Gud?” Dette er jødernes store spørgsmål.

Gud lavede flere aftaler med det jødiske folk. Aftalerne kaldtes pagter. I en af pagterne aftalte Gud med profeten Moses, at Moses skulle lære jøderne om De ti Bud.

# data[].attributes.body
Regler, der står beskrevet i den jødiske bibels 2. Mosebog. Moses fik De ti Bud af Gud.

Buddene er også en del af kristendommen. De er leveregler om, hvordan man skal tilbede Gud, opføre sig over for sin familie og få samfundet til at fungere bedst muligt.

# data[].attributes.body
En person, som bringer budskaber fra Gud til mennesker. Profeten er Guds talerør og kan fortælle mennesker, hvordan de bør leve sammen.

# data[].attributes.body
Moses er jødernes mest berømte lærer og profet. Der findes dog ingen beviser på, at Moses har levet.

Ifølge den jødiske bibel var Moses’ mor slavinde i Egypten, men Moses blev adopteret af en egyptisk prinsesse og voksede op i et palads. Han flygtede herfra, fordi han en dag slog en egypter ihjel, som havde dræbt en slave.

# data[].attributes.body
Som voksen viste Gud sig for Moses flere gange. Han bad ham befri jøderne fra slaveriet i Egypten og føre dem til landet Israel. Moses selv døde, inden jøderne nåede helt til Israel, så det blev hans bror, Aron, der førte jøderne ind i landet.

# data[].attributes.body
Da Moses førte jøderne gennem ørkenen ud af Egypten, nåede de Det Røde Hav. Her spurgte de Moses: “Hvordan kommer vi over havet?” De var bange, fordi de kunne se faraoens soldater bagude.

Gud viste sig som en støvsky og placerede sig mellem jøderne og soldaterne. Han bad Moses løfte sin stav og række hånden ud over havet og dele det. Så ville jøderne kunne gå gennem havet.

# data[].attributes.body
Moses gjorde som befalet, og hele natten lod Gud en storm blæse. Næste morgen stod havet som to høje mure, og jøderne kunne gå på sandbunden mellem dem. Da de var ovre på den anden side, lukkede Moses havet, og Gud lod egypterne styrte i havet.

# data[].attributes.body
En synagoge er et helligt jødisk hus. Man kan indrette en synagoge i ethvert hus, blot der er nogle bestemte ting til stede:

1. Mosebøgerne i form af Torah-rullerne.
2. Torah-skabet til Torah-rullerne
3. Den evige lampe, som altid skal være tændt – et symbol på, at Gud altid findes. Lampen hænger over Torah-skabet.

Der skal også være to rum:
1. et bederum, hvor man også kan holde gudstjeneste
2. et studierum, hvor man kan lære mere om sin religion.

# data[].attributes.body
Hillel levede for ca. 2000 år siden og skrev jødedommens gyldne regel. Hvis man vil leve på en god måde, må man tænke over, hvordan man behandler andre mennesker.

Den jødiske lærer Hillel sagde: “Det, man ikke selv kan lide, skal man ikke gøre mod sin næste.” Denne regel kaldes den gyldne regel, og den findes i alle religioner.

# data[].attributes.body
Jøder bekymrer sig ikke om, hvad der sker efter døden. Det vigtigste er, at livet foregår her på jorden. Der findes en gammel jødisk historie, som kaldes De lange skeer. Den handler om helvede og himlen.

I helvede sad mennesker omkring et bord med mad til alle. Men ingen kunne få noget at spise, fordi skeerne var længere end deres arme. De kunne ikke få mad i munden, og alle græd og var sultne.

# data[].attributes.body
I den jødiske bibel finder man mange andre leveregler om både mennesker og dyr. De dyr, mennesker må spise, er nævnt i 3. Mosebog, kapitel 11. Der står også, hvilke dyr der ikke må spises, fx svin. Dyr skal slagtes på en bestemt måde, og man må ikke blande kød og mælk, når man laver mad.

# data[].attributes.body
I himlen sad mennesker også omkring et bord med mad til alle. Deres skeer var også længere end deres arme, men de madede hinanden hen over bordet, så alle var glade og blev mætte.

# data[].attributes.body
I påsken fejrer jøderne, at Moses førte dem ud af Egypten og væk fra deres liv som slaver.

Den jødiske påskefest varer otte dage. Familien mødes og spiser den mad, som jøderne spiste, inden de forlod Egypten. De læser også historien om flugten fra Egypten i den jødiske bibel. I nogle familier klæder man sig ud som de jøder, der forlod Egypten.
Den sidste aften i påsken læser man om miraklet ved Det Røde Hav, hvor Moses skilte havet ved Guds hjælp.

# data[].attributes.body
Både jøder og kristne fejrer påske, men af forskellige grunde. Jesus var jøde og fejrede den jødiske påske, dvs. flugten fra Egypten. Den kaldes også pesach. Kristne fejrer Jesus’ død og opstandelse.